en en en en et de en en en en en en da en sv da da en en da da sv da da da en en da en da sv da en da en da en da da da da en da en da da da da da en da en da en da da da da da da da da da en en ro en da da en nb en da da en da da da da en sv da nb en en da da da da da da da da da sv da da da en da en da da da da da da da da da en da da da da da da da da da da da da da en sv en da da da da da en da da da da da en en et da sl da da de de da eo de en en da nn de la tr en da en en en en en en en en en en en en en pt en en en en en en en en en en en en en en
Mobile Marketing | Advertising Paradigm
thoughts and comments on communication
Archive for te ‘Mobile Marketing’ Category
Tjen penge på din træning med “Gympact”
Mange kender fænomenet: Man køber et månedskort til fitnesscenteret, for nu sker det! De overflødige kilo skal smides og kroppen markeres. Der skal spinnes, løftes tunge vægte og danses Zumba til den store guldmedalje. Den dårlige samvittighed forsvinder for en stund, men afløses senere af fortvivlelse. For tiden var alligevel for knap og pizzadellen overlever endnu en omgang. Men hjælpen er på vej – i form af en gratis app til din mobil.
Gympact er navnet. Penge er drivkraften – eller guleroden om man vil. Med Gympact registrerer du dine træningsture via check-in i centeret eller med Runkeeper. Inden din træning, kan du lave en ”pagt” om antal ugentlige træningspas. Er du tro mod pagten, er der penge at hente. Er du derimod (vanligt) stop fyldt med dårlige undskyldninger, skal du punge ud. De der holder aftalen modtager penge fra dem, der ikke gør. Formlen er enkel: Tjen penge og kom i form eller betal og forbliv slasket. Gympact siger om sig selv:
Never miss another workout. Conquer excuses with $$$ and get your butt to te gym. Have you ever bought a gym membership and never used it? GymPact helps you keep your own fitness promises. Earn real money for making your workouts — paid for by those who missed theirs! With cash on te line, you’ll find it easier than ever to get to te gym and see real results.
De påstår ovenikøbet, at “People who use GymPact make 86% of te workouts they commit to”. Lyder lovende, ikke?
Se how-to videoen på sitet her
Sport er altid en konkurrence. Enten kæmper du mod andre eller dig selv. Flere sports-apps ”udnytter” kampene til gameification og lader os direkte inddrage og udfordre, dem vi kender.  Endomondo og Runkeeper er gode eksempler. Som minimum skaber disse apps incentive, ved at udstille resultater for netværket af venner, bekendte og andre idrætsinteresserede. Men er dette ikke nok, er der altså nu cool cash på bordet.
Gympact er ikke sprit ny. Mobilversionen kom i starten af året (Elektronista beskrev app’en i februar og Trendsonline i juli) . Men det siges, at det er ved at tage rigtig form og antallet af brugere stiger støt. De sidste tre måneder er trafikken steget med omtrent  200%. Desuden kan det berettes, at 43% af brugerne er fra konceptets hjemland, USA. Tjek i øvrigt tweets om Gympact (vha @GymPact).
Idéen er spændende og konceptet lige til. Hvordan og om det fungerer i praksis, vil vise sig de næste uger og måneder, hvor jeg selv vil prøve det af. Interessant hvordan fx check-in virker (hvis i DK), hvordan Runkeeper håndterer min træning  og hvorledes de undgår snyd.  Meld endelig tilbage, hvis du også tager imod udfordringen. Tør du?
Smartphones og mcommmerce i 2011 – få et overblik her
Ecommerce på mobilen bliver til mcommerce. Så langt så godt. Men hvordan er det nu lige? Hvor mange handler så reelt via mobilen og hvordan? Vi har for længst indset, at smartphones-markedet boomer. Og vi er nogle, der er overbevist om, at CRM potentialet er stort. Men følger købs- og salgsadfærd med? Og hvilke muligheder er der? Har du har nogle af de samme tanker, skal du kigge med her. Jeg fik til FDIM’s seminar på Hotel Phonix i sidste uge serveret 3 interessante kilder på et sølvfad.
Tal fra Googles mobil-reklame netværk Admob. Læs mere om Admob her. Tallene er indsamlet fra mange lande over hele kloden. Det er måske ikke de aller nyeste tal, du her finder. Men en omfattende global analyse, som giver et godt overblik. Se en overskuelig præsentation her.
2. Mobilshopping 2011 – Whitepaper fra Dwarf
Som skrevet i det hvide papirs indledning: Artiklerne i dette whitepaper kortlægger markedet for applikationer i Danmark, hvilke produkter danskerne ønsker at købe fra deres mobiltelefoner og det samlede marked for mobilshopping i landet. Desuden gennemgås de største udfordringer og eksperternes anbefalinger for at opnå succes. Kort sagt den mest komplette analyse af salg gennem mobilen til dato. Whitepaperet bygger på besvarelserne fra 2900 danskere foretaget af analyseinstituttet Userneeds. På baggrund af disse analyserer vi danskernes købsadfærd på mobilen..
Tak til Pernille fra Krak for at dele den
3. Te Mobile Movement: Understanding Smartphone Consumers
Her en undersøgelse udsendt af Google, udarbejdet af Ipsos OTX. Undersøgelsen er foretaget blandt mere end 5000 voksne smartphones brugere i USA i slutningen af 2010. Du finder en præsentation på pdf her
Og en lækker lille film, med key findings kan ses her:
Tak til Jeppe Hansen fra Vertica for de udemærkede hints.
Read Full Post »
TDC og Telenor misbruger Foursquare
Posted in Carsten Pahlke, CRM, Dialogmarkedsføring, Dialogmarkedsføring og CLC, Foursquare, Location based marketing, locationbased marketing, Loyalitet, Marketing, Mobile, Mobile Marketing, Online/web, Reklame, Sociale medier, tagged carsten pahlke, CRM, Foursquare, Kvik, Marketing, Mobile, Online, Social media, Sociale medier, Strategi, TDC, Telenor on May 9, 2011| 4 Comments »
Mange danske virksomheder, herunder Telenor, TDC og Kvik misbruger featuren “Specials Nearby” på Foursquare. Man undrer sig, ærgrer sig og håber på bedre tider.
Vi har nu et utal af gange omtalt og beskrevet de lokations baserede services (LBS) her på Advertising Paradigm. Vi har fremhævet disse netværks dialog-potentiale i den evige quest efter de stærke relationer og kundernes loyalitet. Vi har også fremhævet gode cases – endda danske, selvom disse var meget lavpraktiske og forsigtige. Alt sammen beskrevet i positive vendinger med ønsket om at kunne prikke til eventyrlystne marketingfolk. Derfor er det også min borgerlige bloggerpligt, at lave lidt larm, når jeg spotter narrestreger.
Den lokations-baserede service Foursquare tilbyder featuren “Specials Nearby”. Det er muligt for virksomheder at belønne brugere med eksklusive tilbud, når denne tjekker ind via sin mobil på en fysisk lokation. Vi ser flere og flere Specials i “gadebilledet” (fx DSB’s gratis internet), hvilket burde udløse jubel. Men ak! Det jeg ser er dette:
Min oplevelse er, at de fleste tilbud 1. ikke udløses ved tjek ind 2. ikke er eksklusive. Som vist her er både TDC’s og KVIK’s “Special” et tilbud, der er direkte overført fra andre traditionelle reklamekanaler. Og det samme gør sig gældende for Telenor, selvom det ikke kan ses. Man har øjnet muligheden for ekstra, gratis eksponering uden at nogen idé om mediets DNA. Foursquare-funktionen, med det store potentiale, er på vej til at blive udvandet af de virksomheder, der ikke gider gøre forarbejdet ordentligt. Der er intet interessant i at blive eksponeret for en ikke-involverende, dårligt udført havestols-reklame her. For ikke at tale om et tilbud som kun gælder eksisterende kunder (TDC Play). Det er i øvrigt også umuligt at måle effekten, når man ikke udnytter muligheden for at lade brugeren markere sin tilstedeværelse og interesse. Meningen er jo netop, at tilbuddet først udløses, når kunden tjekker ind!
At reklamebudskaber kommunikeres via konvergerende medier er en fornuftig strategi. Men det burde ikke være nødvendigt at minde om, at versionering er essentiel og at kontekst skal være i førersædet. Jeg vil derfor opfordre til, at man i det mindste forsøger at arbejde mere strategisk med mediet. Jeg kan ikke forestille mig, at dette er det bedste omtalte virksomheder kan komme op med (!?).
Read Full Post »
Er du Foursquare trofast eller Facebook Places explorer?
Posted in Carsten Pahlke, CRM, Dialogmarkedsføring og CLC, Facebook, Foursquare, iPhone App´s, Location based marketing, locationbased marketing, Mobile, Mobile Marketing, Online advertising, Online/web, Sociale medier, WOM, tagged carsten pahlke, Coca-cola, Facebook, Facebook opdatering 3.4, Foursquare, iPhone, LBS, Mashable artikel on April 12, 2011| 6 Comments »
Facebook lancerede i sidste uge Iphone-app opdatering 3.4. Det nye i denne version er rettet mod den lokations baserede service (LBS) Places (Derudover er andre features forbedret). Udover standardfunktionen, at tjekke ind i den fysiske verden i real time via din smartphone, er følgende tilføjet i den nye version:
– Tjek ind på Facebook Events
Opdateringen er et led i Facebooks store fokus på de mobile tjenester i en social netværks kontekst. Ikke så underligt da mobilen længe – som vi ofte har berettet om her på Adpara – er fremstormende og gradvist (men hastigt) åbner for helt nye muligheder for (for)brugere og fremadsynede marketingfolk.
Som bevis på denne LBS kurs kunne Mashable i sidste uge berette om, hvad Facebook ellers går og pønser på – eller i det mindste håber på: Her kan nævnes:
– Mobile to Facebook: Gode tilbud fra virksomhed til kunde on te fly, som deles med Facebookvennerne
– Facebook Deals: Funktionen, som formidler anbefalinger og giver grupperabat, blev lanceret i november. Men nu skulle den efter sigende blomster.
– Mobil-løs tjek ind. Den paradoksale tendens giver mulighed for fx at benytte et armbånd som tjek ind i stedet for mobilen. Det er det samme koncept, som blandt andre Coca-Cola har brugt til mobilløse “likes”. Dog er løsningen ikke tænkt som en erstatning for mobilen men som et event-redskab eller til brug i tilfælde af ikke-tilegnede mobil lokationer såsom skiture.
Læs hele artiklen på Mashable her.
Personligt har Places ikke fanget mig – jeg har ikke set lyset. Facebooks eventyr i LBS er helt naturligt træk. Men brugssituationen er altså ikke så naturlig for undertegnede. Jeg deler gerne mine oplevelser med andre og er bestemt LBS nørd – indrømmet. Men mine Facebook venner deler jeg altså ikke denne salgs med. Men skyldes det vane? Er det fordi jeg er sovset ind i Foursquare?
Hvad med dig? Er du Foursquare trofast eller Facebook Places explorer? Eller måske dem begge? Svar venligst herunder. Tak!
Read Full Post »
Se din film via Facebook!
Posted in Analyse, Behavioural Targeting, Customication, Dialogmarkedsføring, Loyalitet, Marketing, Martin Graeser, Mobile, Mobile Marketing, Online advertising, Online/web, Reklame, Sociale medier, TV, WOM, tagged Behavior, Behavioural Targeting, En kæmpe succes for Facebook, Facebook Credits, Hvad er Facebook Credits, Lej film via facebook, Skal facebook være en kommerciel succes?, Warner Bros giver Facebook mulighed for at indtræde i en kommerciel æra, Warner Bros gos with Facebook, Youtube på speed on March 15, 2011| Leave a Comment »
Warner Bros er nu på banen med en ny og banebrydende satsning. Sammen med Facebook vil de de give alle verdens borgere – startende med USA – mulighed for at kunne leje film via Facebook, og samtidig ha´ alle de samme muligheder, som du har, når du er på Facebook på normalt vis (opdater, chat, del etc.).
Warner Bros starter med at give amerikanerne mulighed for at leje deres kanon salgssucces “Te Dark Knight”.
Watch Te Dark Knight From Warner Bros - klik og gå til siden
Betalingen foregår med Facebook Credits – 30 stk – og du er kørernde. Du kan se filmen så mange gange, du vil inden for 48 timer. 30 Facebook Credits skulle være lig med 16 Dkr. En af grundende til, at Facebook før på året blev vurderet til den enorme sum af 50 milliarder dollars, var bla. pga. af satsninger på Facebook Credits.
Facebook forsøger at køre sig selv i stilling som en fremtidig platform, som er rummer kommercielle aktiviteter. Der har sågar været udtalelser om, at fremtiden virksomheder ikke behøver hjemmesider, idet, de bare kan have en Facebook side – hvor oligopolt (hvor jeg elsker det ord) det end lyder, så tror jeg nu næppe, at Facebook, vil få det som sin kerne forretning.
Et kraftigt voksende marked
Ifølge Sandvine – Amerikansk bredbåndsudbyder – udgører 20 % af den netaktivitet, der er i USA mellem kl. 20 og 22, streamede vidoer, fra en af USA største film og TV streamingvirksomheder ved navn Netflix (Red: Politiken). Så der er ingen tvivl om, at Facebook har en stor mulighed, for at sætte sig på et marked, hvor de som allerede eksisterende udbyder, kan indgå i samarbejde med tjenester som Netflix, Warner Bros etc. Hvis virksomheder som Warner Bros vil til stede på samme platform som sine konkurrenter.
Som der står i Politken i dag, så er brugen af Facebook faldende, med 40 min., inden for det segment som har +4 års uddannelse – tiltag som disse, vil – muligvis – være med til at ændre på denne faldende kurve. Og da verden bliver mere og mere mobil, har Warner Bros en mulighed for at komme i gang med at distribuere sine film via mobilen, idet en større og større del af de Facebook checkins, som finder sted, bliver mere og mere mobile. Som jeg har været inde på i andre blogposter, bliver fremtiden mere og mere mobil. Checkin analyser fra Facebook selv, viser at folk der kan tilgå deres sociale netværk via mobilen, er op til 50 % mere aktive. Sjovt, at Block Buster, som kampbløder ikke har tænkt på denne forretningsmodel noget før.
Tænk på alle de informationer, som kan indsamles vedhjælp af behavioral targeting, re-targeting og brugersegmenteret adfærd og videre bearbejdes til bedre og mere målrettede salg. Som kommunikationskonsulent med speciale i dialogmarkedsføring og social mediestrategier, må jeg bare korse mig, når jeg tit hører og ser virksomheder, som bliver ved med at påstå, at de ikke er klar til den online del af kommunikationsverdenen, som allerede ruller der ud af med en hastighed som en medie-tsunami.
Sådanne tiltag for Faceebook vil gøre deres store konkurent Youtube – ejet af Google – til en spiller på markedet, som skal til at tage sig sammen. Facebook vil jo, komme til at ligne Youtube på speed, når/hvis dette bliver en succes, hvilket jeg tror det gør.
Skal facebook være en succes, så er det sådanne satsninger og co creations, som de skal satse på.
Read Full Post »
Fremtiden bliver mobil – dine kunder har været det længe!
Posted in Analyse, Blogging, Customication, Marketing, Martin Graeser, Mobile, Mobile Marketing, Online advertising, Online/web, Reklame, Samfund, Social Kapital, Sociale medier, Sociologi, Website, WOM, Youtube, tagged Blogging, Facebook, indflydelse via webben, Marketing chefens nye udfordring, Martin Graeser, mobile websites, salget af smartphones i 4. kvartal af 2010 var enormt, Smartphones, Twitter, Verden er mobil, vi tilgår flere og flere ting online og mens vi er på farten on February 16, 2011| 1 Comment »
Ja, overskriften kommer nok ikke som noget chok for nogen – men så alligevel. Ser man på det antal af smartphones, som blev solgt bare i 4. kvartal i 2010, så vil det umiskendeligt nok gå op for nogen virksomheders marketing- og online chefer at fremtiden er langt mere mobil, end hvad man nok havde tænkt i starten af 2010.
Fokus var nok i det første år i 10´erne på de vildt rasende sociale medier som Twitter, Facebook med tilhørende film, Youtube og Googles opkøb af selvsamme – så de fleste nok ikke tænkte på, hvor stor en indflydelse disse smartphones havde på storevirksonheders og organisationers website, kommunikation etc.
I 4. kvartal af 2010 blev der solgt 101 million smartphones verden over imod 92 millioner PC´er – det siger en del om den måde, som vi i Vesten og i Asien begynder at være så mobile, så det papir, hvor på jeg læste om det eksplosive salg af smartphones stod på, skal gøres langt mere digitalt – evt med QR Barcodes.
Jeg var inde på det i mit indlæg i mit blogindlæg d. 23.  December 2010, hvor jeg skrev: Er din virksomheds website klar til 2011? Her var jeg inde på, at mange af de websites, som i dag bliver udviklet bliver ikke udviklet, så man også kan tilgå dem via en smartphone – det vil sige, at nye websites, som ikke er det, bliver tunge og til stor irritation, hvis jeg skal se hvad adr. er på den virksomhed, som jeg skal til møde hos er, eller når jeg skal tjekke hvem det var jeg snakkede med til en konference osv.
Jeg håber virkelig, at med et salg på 303 millioner smartphones i 2010, vil gøre et indtryk på den måde, som vil begynde at forstå forbrugeren og den verden, som vedkommende bevæger sig i on- som offline.
Som eks. kan jeg komme med:
– Youtube er den 2. største søgemaskine i verden – vi ved godt hvem den største er.
– 200.000.000 blogs på nettet – 54 % af bloggerne twitter eller blogger dagligt
– 25 % af de amerikanske forbrugere siger, at de inden for den sidste mdr. har set en video eks. på Youtube – vel at mærket på deres mobil
Det er sådanne facts, som danske virksomheder skal begynde at tænke i. Langt mere end om de nu har lavet en kampagne, som er flottere og større end konkurentens.
Vi lever i dag i en verden, hvor det sociale aspekt er langt mere værd, end hvad din virksomhed er værd, hvis man regner den i hard currency.
Read Full Post »
Inception Iphone app – en drøm bliver til virkelighed
Posted in Carsten Pahlke, iPhone App´s, Mobile, Mobile Marketing, tagged augmented sound, christoffer nolan, inception, iPhone, itunes store, Mobile App, zimmer on December 24, 2010| Leave a Comment »
Giv dig selv en ekstra julegave og nyd den mens du venter på juleand og pakker: Inception app’en er en oplevelse udover det sædvanlige – dette skyldes augmented sound
Når en stor Hollywood produktion har præmiere i biograferne, har marketing-kanoner skudt længe og massivt. Og i denne salve af tiltage er det, som bekendt, blevet kotume, at producere en spilapp til smartphones. Vi har set ligeså mange gode som dårlige eksempler: Alt fra fesne små puslespil til flotte first-person-shooter aktionbrag. Ligeledes har relationen til filmens univers været svingende. Mange har desværre ikke andet end titel tilfælles.
Et af de gode eksempler er, som overskriften antyder, Michael Breidenbreucker’s app til Iphone i smuk forlængelse af Chirstoffer Nolan’s blockbuster Inception. Ved at udnytte stort set alle Iphone’s features, har holdet bag denne app sat nye højder. Der er i den grad blevet tænkt ud af boksen.
At kalde Inception app’en for et spil, er i virkeligheden lidt misvisende. Det er mere rammende, at tale om en lydmæssig oplevelse i kategorien augmented sound: App’en benytter dit headset hvorigennem din omverdens lyde ”suges” ind og transformeres, således det passer i app’ens lydunivers (som består af instrumentale tracks fra filmens score af Hans Zimmer samt helt nye, ikke før udgivet numre). Selve spilelementet ligger i de opgaver, der skal løses for at åben nye drømme med andre lydscenarier. Men heller ikke opgaverne er traditionelle. For løsningen ligger i om det er nat eller dag, om du bevæger dig, tid på døgnet, hvor mege larm dine omgivelser laver, hvor stille du er mm.
Jeg åbnede selv LIMBO drømmen (se billede herunder), kort før en cykeltur igennem Københavns snemasser. Drømmens optempo, elektroniske track var lækkert og passede fremragende til min lidt vilde (glatte) cykeltur. Men det virkelig fascinerende lå i inddragelsen af mine egne og min omverdens lyde. Min prusten og hosten passede pludselig smukt i musikken ligesom ringeklokkens høje toner gjorde det.
App’en fusionerer således filmens drømmeunivers med brugerens egen real-time verden. Den er i sandhed et tiltag, der matcher filmens koncept. Bravo!
Den er tiden værd, uanset hvad du synes om filmen, eller om du har set den eller ej: Hent app’en her i Itunes Store – den er gratis i en begrænset periode. (NB. Fylder mere end 70 mb, så skal hentes via wi-fi).
Prøv det og meld gerne tilbage her på Advertising Paradigm! Måske du har set noget lignende?
Read Full Post »
Er din virksomheds website klar til 2011?
Posted in Analyse, iPhone App´s, Martin Graeser, Mobile, Mobile Marketing, Online advertising, Online/web, Reklame, Samfund, WOM, tagged Apple forudsiger øget mobil websitetrafik, at i 2015 ville over 50 % af den webtrafik, En analyse fra Apple viste før i år, Find det her, Krav til mobile websites, Martin Graeser, Mobile mennesker, Mobile overwiev, Mobile web, Mobilmarkedet, Peter-Paul Kock, som finder sted være via Mobiltelefoner., webtrafik on December 23, 2010| 1 Comment »
En analyse fra Apple viste før i år, at i 2015 vil over 50 % af den webtrafik, som finder sted være via Mobiltelefoner.
I blogindlæget fra 24. 11 i år, skriver jeg, om den enorme eksplosion, som er fundet sted inden for smartphones bare i år. I en analyse fra Userneeds svarer 26 %, af Danskerne, at de har en smartphone og bruger den aktivt til at gå på nettet. Det kræver en del af virksomhederne i dag. Men inden for få år, vil vi se, at Apples forudsigelse nok skal komme til at holde stik. Det-vil-eksplodere, nok også før 2015!
Det siger meget om os som mennesker og den måde vi kommunikere på, den måde vi persipere verden på samt den måde hvorpå vi finder og bruger informationer i vores daglige færden. Ikke mindst når vi er på farten.
Dommen over din virksomheds site vil være: Hvis ikke I NU begynder at se på, hvordan jeres site tager sig ud mobilt, vil I komme til at halte voldsomt bagefter. De af jer, hvor man ikke kan tilgå jeres site via mobilen på dennes præmisser, ja, I vil miste kunder, omsætning og vigtige relationer, som I skal bygge videre på.
Det hele handler om platforme
Den kamp som det hele står og falder med i dag, er kampen om apps, browsere og ikke mindst om platforme og operativsystemer. En meget nørdet og specialviden skal til, for at være med på den mobile galej.
Kort sagt kan det siges, at de udviklere som har udviklede fede mobilsites de sidste par år, har hovedsageligt ( og det er måske at sætte det på spidsen) designet efter iOS og Android, og har ignoreret resten af de mange andre tlf.modeller, der findes på markedet. Som eks. kan nævnes HTC, Blackberry og sidst Googles tiltag. Tre eks. som er vidt forskellige i deres måde at bygge sits til.
Det er selvfølgelig vigtigt at teste på alle de tlf., som er i stand til at tilgå nettet. På den måde, kan I finde ud af, om det hele passer sammen. Men det tager tid at teste til så mange tlf. m.m.
Derfor har Peter-Paul Kock udfærdiget et site, hvor han har opsat en matrix , der forklarer meget præcist det mobilmarked, som vi alle sammen jagter for at følge med og designe til – Mobile market overview. Her finder du også en beskrivelse af det/de styrersystemer, som de forskellige tlf. benytter sig af.
Med de ord, vil Carsten og jeg lige ønske jer alle sammen en glædelig jul. Det har været fedt at se, at der har været SÅ stor interesse for bloggen i 2010 – vi har de sidste 5 mdr. haft over 1500 læsere og besøgende, intet mindre end fantastisk.
Read Full Post »
DSB på Foursquare – sådan! (CASE)
Posted in Carsten Pahlke, CRM, Dialogmarkedsføring, Mobile, Mobile Marketing, tagged carsten pahlke, CRM, DSB, Foursquare, LBS, Lokations baserede services, mobil-markedsføring, Mobile on November 4, 2010| 4 Comments »
Flere virksomheder er nu hoppet med på LBS-bølgen (hvis man kan tale om en sådan). Jeg har længe talt godt for mulighederne i de mobile services (her og her) og det varmer at se løsninger poppe op i det danske land.
Den seneste, jeg er faldet over, er nedenstående fra Københavns Hovedbanegård + DSB. Jeg tjekker ind på Hovedbanen, som jeg så ofte gør som pendler og Foursquare-bruger. (1) i højre hjørne ses et “Special here” og ved tryk herpå oplyses, at jeg ikke har adgang (2) førend jeg tjekker ind. Når dette sker åbnes tilbuddet (3). (Det er dog synd, at jeg har adgang til servicen, uanset om jeg tjekker ind eller ej. SMS koden skulle nok ha været skjult, indtil jeg havde gjort mig fortjent til det. Men lad nu det ligge. Her er der point for forsøget).
Men hvad får DSB ud af det?
Der er sandsynligvis ingen udslag på bundlinjen i dette tilfælde. Og det er muligt at DSB ikke har integreret løsningen i en større strategi med konkrete målsætninger, men bare “prøver mediet af”. Og så alligevel: Der skabes noget awareness mht. produktet tog-internet. Derudover tillægger denne service ekstra, eksklusiv værdi til min rejse, som gør oplevelsen bedre for mig som kunde. Ikke tosset at tilbyde en relevant service på det rette tidspunkt (man står med mobilen i hånden og tjekker ind på Foursquare).
Jeg kipper således med hatten for dette lavpraktiske (ment på yderst positiv vis) tiltag. Mere af den slags tak!
Read Full Post »
Belgiske forsikringsselskab giver offline reklamekampagne liv!
Posted in iPhone App´s, Marketing, Martin Graeser, Mobile, Mobile Marketing, Online advertising, PR, Reklame, Samfund, Sociale medier, Tryktemedier, Youtube, tagged Axe, Belgisk forsikringsselskab skaber liv i offline-reklame, involvering, Martin Graeser, Mobile App, når det er bedst, Reklame, Social medie, Youtube on October 5, 2010| Leave a Comment »
Jeg faldt over den AXA-reklame i går. Til orientering er AXA et Belgisk forsikringsselskab.
Denne Youtube præssentation er en fed, fed måde at blande on- og offline mediet på, og samtidig “sælge” en ny iPhone App ind til sine kunder eller interesserede.
Fiks måde at skabe involvering på:
Read Full Post »
Povl Gad er indehaver af kommunikationsbureauet Gad & Suhr, Underviser på Folkeuniversitet, tidl. kampagne medarbejder for De Radikale
Er du Foursquare trofast eller Facebook Places explorer?
Følg os på Twitter
Arkiv Select Month December 2012  (2) November 2012  (3) October 2012  (3) September 2012  (1) August 2012  (1) July 2012  (10) May 2012  (6) April 2012  (3) March 2012  (3) February 2012  (5) January 2012  (2) December 2011  (3) November 2011  (7) October 2011  (5) September 2011  (6) August 2011  (8) July 2011  (17) June 2011  (14) May 2011  (16) April 2011  (12) March 2011  (19) February 2011  (4) January 2011  (1) December 2010  (3) November 2010  (4) October 2010  (10) September 2010  (14) August 2010  (18) July 2010  (12) June 2010  (7) May 2010  (5) April 2010  (5) March 2010  (6) February 2010  (5) January 2010  (2) December 2009  (3) November 2009  (1) October 2009  (3) September 2009  (7) August 2009  (3) July 2009  (5) June 2009  (1) March 2009  (2) July 2008  (1)
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Join 1,215 other followers
Already have a WordPress.com account? Log in now.